P9_TA(2021)0352

Programul general al Uniunii de acțiune pentru mediu până în 2030 ***I

Amendamentele adoptate de Parlamentul European la 8 iulie 2021 referitoare la propunerea de decizie a Parlamentului European și a Consiliului privind un Program general al Uniunii de acțiune pentru mediu până în 2030 (COM(2020)0652 – C9-0329/2020 – 2020/0300(COD)) (1)

(Procedura legislativă ordinară: prima lectură)

(2022/C 99/44)

Amendamentul 1

Propunere de decizie

Considerentul 3

Textul propus de Comisie Amendamentul (3) Evaluarea Comisiei cu privire la PAM 7 (24) a concluzionat că viziunea și obiectivele sale prioritare pentru 2050 sunt încă valabile, că a contribuit la asigurarea unei acțiuni mai predictibile, mai rapide și mai bine coordonate în domeniul politicii de mediu și că structura și cadrul favorabil ale programului au contribuit la crearea de sinergii, determinând creșterea eficienței și eficacității politicii de mediu. În plus, evaluarea a concluzionat că PAM 7 a anticipat Agenda 2030 a Organizației Națiunilor Unite punând accentul pe faptul că bunăstarea socială și creșterea economică depind de o bază sănătoasă a resurselor naturale și a facilitat obținerea de rezultate în ceea ce privește obiectivele de dezvoltare durabilă. De asemenea, a permis Uniunii să se exprime pe o singură voce pe scena globală cu privire la aspecte de mediu și climă. În evaluarea PAM 7, Comisia a concluzionat, de asemenea, că progresele înregistrate în legătură cu protejarea naturii, sănătatea și integrarea politicilor nu au fost suficiente. (3) Evaluarea Comisiei cu privire la PAM 7 (24) a concluzionat că viziunea și obiectivele sale prioritare pentru 2050 sunt încă valabile, că a contribuit la asigurarea unei acțiuni mai predictibile, mai rapide și mai bine coordonate în domeniul politicii de mediu și că structura și cadrul favorabil ale programului au contribuit la crearea de sinergii, determinând creșterea eficienței și eficacității politicii de mediu. În plus, evaluarea a concluzionat că PAM 7 a anticipat Agenda 2030 a Organizației Națiunilor Unite punând accentul pe faptul că bunăstarea socială și creșterea economică depind de o bază sănătoasă a resurselor naturale și a facilitat obținerea de rezultate în ceea ce privește obiectivele de dezvoltare durabilă. De asemenea, a permis Uniunii să se exprime pe o singură voce pe scena globală cu privire la aspecte de mediu și climă. În evaluarea PAM 7, Comisia a concluzionat, de asemenea, că progresele înregistrate în legătură cu protejarea naturii, sănătatea și integrarea preocupărilor legate de mediu în alte domenii de politică nu au fost suficiente. Evaluarea a scos în evidență și faptul că s-ar fi putut acorda mai multă atenție aspectelor sociale în PAM 7, date fiind legăturile dintre politica în domeniul mediului și politica socială, de exemplu în ceea ce privește impactul asupra grupurilor vulnerabile, a locurilor de muncă, a incluziunii sociale și a inegalității. Comisia a mai remarcat în evaluarea sa că, în pofida obiectivelor de mediu din ce în ce mai ambițioase în numeroase domenii de politică, cheltuielile pentru protecția mediului au rămas scăzute în Europa de-a lungul mai multor ani (aproximativ 2 % din PIB) și că nepunerea în aplicare a legislației de mediu costă economia Uniunii în jur de 55 de miliarde EUR în fiecare an sub formă de costuri de sănătate și costuri directe pentru mediu. Evaluarea a indicat că punerea în aplicare a PAM 7 ar fi putut fi consolidată printr-un mecanism de monitorizare mai puternic.

Amendamentul 2

Propunere de decizie

Considerentul 4

Textul propus de Comisie Amendamentul (4) Potrivit raportului AEM „Mediul european – starea și perspectiva 2020: cunoștințe necesare pentru tranziția către o Europă durabilă” („SOER 2020”), anul 2020 reprezintă o fereastră unică de oportunitate pentru Uniune să își demonstreze poziția de lider în materie de durabilitate și să răspundă provocărilor urgente legate de durabilitate care necesită soluții sistemice . După cum s-a arătat în SOER 2020 , schimbările climatice și ale ecosistemelor globale , observate încă din anii 1950 , sunt fără precedent pe parcursul deceniilor și mileniilor . Populația lumii s-a triplat din 1950, în timp ce numărul persoanelor care locuiesc în orașe a crescut de patru ori. Cu modelul actual de creștere , se preconizează că presiunile asupra mediului vor mai crește , cauzând efecte dăunătoare directe și indirecte asupra sănătății și bunăstării oamenilor. Acest lucru este valabil în special pentru sectoarele cu cel mai mare impact asupra mediului – sectorul alimentar, al mobilității, energetic , precum și sectorul infrastructurii și clădirilor . (4) Potrivit raportului AEM „Mediul european – starea și perspectiva 2020: cunoștințe necesare pentru tranziția către o Europă durabilă” („SOER 2020”), în următorul deceniu există o oportunitate pentru Uniune să își demonstreze poziția de lider mondial în materie de durabilitate prin abordarea provocărilor urgente legate de durabilitate, care sunt fără precedent și care pot fi rezolvate doar printr-o schimbare sistemică . Schimbarea sistemică generează o schimbare fundamentală, transformatoare și orizontală , care implică modificări și reorientări majore ale obiectivelor sistemelor , stimulentelor, tehnologiilor, practicilor și normelor sociale , precum și ale sistemelor de cunoștințe și ale abordărilor de guvernanță . După cum s-a arătat în SOER 2020 , unul dintre cei mai importanți factori care stau la baza provocărilor persistente cu care se confruntă Europa în materie de mediu și durabilitate este faptul că acestea sunt legate în mod indisolubil de activitățile economice și de stilul de viață , în special sistemele societale care le oferă europenilor infrastructura de bază – bunuri , energie și mobilitate. Asigurarea coerenței cu politicile de mediu existente și punerea lor deplină în aplicare i-ar permite Europei să își atingă obiectivele de mediu până în 2030. Sunt însă necesare și cadre sistemice, pe termen lung și cu ținte obligatorii în raport cu obiectivele climatice și de mediu. SOER 2020 conchide că Europa nu își va materializa viziunea referitoare la durabilitate privind „o viață bună, în limitele planetei noastre” doar prin promovarea creșterii economice și încercarea de a gestiona efectele secundare dăunătoare cu ajutorul instrumentelor de politică socială și de mediu. Dimpotrivă, durabilitatea trebuie să devină principiul călăuzitor al unor politici ambițioase și coerente și al unor acțiuni la nivelul întregii societăți.

Amendamentul 3

Propunere de decizie

Considerentul 5

Textul propus de Comisie Amendamentul (5) Comisia Europeană a răspuns provocărilor identificate în SOER 2020 prin adoptarea Pactului verde european (25) : o nouă strategie de creștere pentru dubla tranziție verde și digitală care își propune să transforme Uniunea într-o societate echitabilă și prosperă, cu o economie concurențială, neutră din punct de vedere climatic și care să permită o utilizare mai eficientă a resurselor. Regulamentul (UE) al Parlamentului European și al Consiliului (26) consacră în legislație obiectivul Uniunii de atingere a neutralității climatice până în 2050. (5) Răspunsul Comisiei Europene la provocările identificate în SOER 2020 este evidențiat în Pactul verde european (25) , sub forma unei noi strategii de creștere pentru dubla tranziție verde și digitală care își propune să transforme Uniunea într-o societate echitabilă și prosperă, cu o economie concurențială, neutră din punct de vedere climatic și cu o utilizare eficientă a resurselor , și să protejeze, să mențină și să mărească capitalul natural al Uniunii, îmbunătățind în același timp calitatea vieții generațiilor prezente și viitoare. Prioritatea ar trebui să fie îndeplinirea rapidă a obiectivelor climatice și de mediu, protejând în același timp sănătatea și bunăstarea oamenilor în raport cu riscurile și efectele de mediu și asigurând o tranziție echitabilă și favorabilă incluziunii . Regulamentul (UE) al Parlamentului European și al (26) Consiliului consacră în legislație obiectivul Uniunii de atingere a neutralității climatice până cel târziu în 2050.

Amendamentul 4

Propunere de decizie

Considerentul 5 a (nou)

Textul propus de Comisie Amendamentul (5a) La 28 noiembrie 2019, Parlamentul European a adoptat o rezoluție prin care declara urgența climatică și de mediu în Europa și la nivel mondial și a solicitat insistent noii Comisii să ia măsuri rapide și substanțiale, inclusiv de abordare a neconcordanțelor politicilor actuale ale Uniunii cu urgența climatică și de mediu, în special printr-o reformă profundă a politicilor sale de investiții în agricultură, comerț, transport, energie și infrastructură și prin asigurarea faptului că toate propunerile legislative și bugetare viitoare relevante sunt pe deplin aliniate la obiectivul de limitare a încălzirii globale la sub 1,5 oC și nu contribuie la pierderea biodiversității.

Amendamentul 5

Propunere de decizie

Considerentul 5 b (nou)

Textul propus de Comisie Amendamentul (5b) Atât în Uniune, cât și la nivel mondial, terenurile și solurile continuă să fie degradate de o gamă largă de activități umane, cum ar fi gestionarea defectuoasă a terenurilor, schimbarea destinației terenurilor, practici agricole nesustenabile, abandonarea terenurilor, poluarea, practicile forestiere nesustenabile, impermeabilizarea solului, pierderea biodiversității și schimbările climatice, adesea combinate cu alți factori, ceea ce le reduce capacitatea de a realiza servicii și funcții ecosistemice. Cu toate acestea, Uniunea și statele membre nu sunt în prezent pe calea cea bună pentru a-și îndeplini angajamentele internaționale și europene legate de sol și terenuri, inclusiv obligațiile asumate în temeiul Convenției Organizației Națiunilor Unite pentru combaterea deșertificării de a combate deșertificarea, a reface terenurile și solurile degradate și a realiza o lume neutră din punctul de vedere al degradării terenurilor până în 2030. În conformitate cu Rezoluția Parlamentului European din 28 aprilie 2021 referitoare la protecția solului, este nevoie de un cadru juridic comun la nivelul Uniunii pentru a proteja și utiliza durabil solul, care să respecte pe deplin principiul subsidiarității și care să abordeze toate amenințările majore la adresa solului. Cadrul respectiv ar trebui să includă, printre altele, o definiție comună a solului și a funcțiilor sale și criterii pentru obținerea unei stări bune și a unei utilizări durabile, precum și obiective intermediare și finale care să fie însoțite de indicatori armonizați și de o metodologie de monitorizare și raportare.

Amendamentul 6

Propunere de decizie

Considerentul 5 c (nou)

Textul propus de Comisie Amendamentul (5c) Pandemia de COVID-19, care a condus la o criză economică și sanitară fără precedent, a demonstrat din nou că este important ca în procesul de elaborare a politicilor să se aplice o abordare multisectorială de tipul „O singură sănătate”, care să recunoască faptul că sănătatea umană este legată de sănătatea animalelor și de mediu și că acțiunile menite să combată amenințările la adresa sănătății trebuie să țină seama de toate aceste trei dimensiuni. Pentru, printre altele, a depista focarele de infecție zoonotice și amenințările legate de siguranța alimentară și pentru a le combate și preveni în mod eficace, ar trebui să se facă schimb de informații și de date între sectoare, iar cooperarea la nivel național și subnațional ar trebui sporită pentru a pune în aplicare soluții eficace și comune. PAM 8 ar trebui să contribuie la integrarea deplină a abordării „O singură sănătate” la toate nivelurile de elaborare a politicilor.

Amendamentul 7

Propunere de decizie

Considerentul 5 d (nou)

Textul propus de Comisie Amendamentul (5d) Conform raportului din 2020 privind biodiversitatea și pandemiile, elaborat de Platforma interguvernamentală științifico-politică privind biodiversitatea și serviciile ecosistemice (IPBES) (1a) , pandemiile au drept cauze profunde aceleași schimbări globale de mediu care determină pierderea biodiversității și schimbările climatice, printre care schimbarea destinației terenurilor, expansiunea și intensificarea agriculturii, comerțul cu specii sălbatice și consumul acestora, precum și alți factori. Schimbările climatice au fost implicate în apariția bolilor și vor cauza probabil un risc semnificativ de pandemii în viitor, în timp ce pierderea biodiversității este asociată și cu transformarea peisajelor și poate duce, în unele cazuri, la creșterea riscului de boli emergente. Potrivit raportului, costul inacțiunii depășește cu mult costul punerii în aplicare a strategiilor globale de prevenire a pandemiilor bazate pe reducerea comerțului cu specii sălbatice și a schimbării destinației terenurilor și pe intensificarea supravegherii de tipul „O singură sănătate”.

Amendamentul 8

Propunere de decizie

Considerentul 5 e (nou)

Textul propus de Comisie Amendamentul (5e) Se preconizează că degradarea mediului și efectele adverse ale schimbărilor climatice urmează să se intensifice și mai mult în anii următori, afectând cel mai puternic țările în curs de dezvoltare și populațiile vulnerabile. Pentru a contribui la consolidarea rezilienței și a sprijini eforturile țărilor terțe de atenuare a schimbărilor climatice și de adaptare la acestea, precum și de protejare a biodiversității, asistența financiară acordată de Uniune și de statele membre țărilor terțe ar trebui să promoveze Agenda 2030 a ONU, Acordul de la Paris adoptat în temeiul Convenției-cadru a Națiunilor Unite asupra schimbărilor climatice (1a) („Acordul de la Paris”) și cadrul global post-2020 al Convenției ONU privind diversitatea biologică și să fie în conformitate cu obiectivele prioritare ale PAM 8 . În plus, Uniunea și statele membre ar trebui și să se asigure că Acordul de la Paris și alte acorduri internaționale în domeniul climei și al mediului sunt puse în aplicare în moduri care reflectă principiul echității și al responsabilității comune, dar diferențiate, și capacitățile aferente, astfel cum se prevede și la articolul 2 alineatul (2) din Acordul de la Paris.

Amendamentul 9

Propunere de decizie

Considerentul 6

Textul propus de Comisie Amendamentul (6) Pactul verde european sprijină Instrumentul de redresare „Next Generation EU” care promovează investițiile în sectoare verzi esențiale necesare pentru consolidarea rezilienței și pentru a genera creștere și locuri de muncă într-o societate echitabilă și favorabilă incluziunii. Mecanismul de redresare și reziliență care va conduce la redresarea economică a Uniunii în urma crizei provocate de pandemia de coronavirus, împreună cu bugetul general al Uniunii pentru perioada 2021--2027, se bazează, la rândul său, pe obiectivele prioritare stabilite în Pactul verde european. În plus, toate inițiativele din cadrul instrumentului de redresare „Next Generation EU” trebuie să respecte legământul „să nu faci rău” înscris în Pactul verde european. (6) Pactul verde european sprijină Instrumentul de redresare „Next Generation EU” care promovează investițiile în sectoare verzi și digitale esențiale necesare pentru consolidarea rezilienței și pentru a genera creștere și locuri de muncă într-o societate echitabilă și favorabilă incluziunii. Mecanismul de redresare și reziliență care va conduce la redresarea economică a Uniunii în urma crizei provocate de pandemia de coronavirus, împreună cu bugetul general al Uniunii pentru perioada 2021--2027, se bazează, la rândul său, pe obiectivele prioritare stabilite în Pactul verde european. În plus, toate inițiativele din cadrul instrumentului de redresare „Next Generation EU” ar trebui să respecte principiul de „a nu aduce prejudicii semnificative”, astfel cum este stabilit în Regulamentul (UE) 2020/852 al Parlamentului European și al Consiliului („Regulamentul privind taxonomia”) (1a) . Instrumentul de redresare oferă o oportunitate importantă de a accelera ritmul tranziției către neutralitatea climatică și protecția mediului.

Amendamentul 10

Propunere de decizie

Considerentul 7

Textul propus de Comisie Amendamentul (7) Programele de acțiune pentru mediu au orientat dezvoltarea politicii UE în domeniul mediului încă de la începutul anilor ’70. PAM 7 va expira la 31 decembrie 2020 iar articolul 4 alineatul (3) din acesta solicită Comisiei, după caz, să prezinte o propunere pentru un al optulea program de acțiune pentru mediu (PAM 8) în timp util, pentru a evita o pauză între PAM 7 și PAM 8. Pactul verde european a anunțat adoptarea unui nou program de acțiune pentru mediu. (7) Programele de acțiune pentru mediu au orientat dezvoltarea și coordonarea politicii UE în domeniul mediului încă de la începutul anilor ’70. PAM 7 a expirat la 31 decembrie 2020, iar articolul 4 alineatul (3) din acesta a solicitat Comisiei, după caz, să prezinte o propunere pentru un al optulea program de acțiune pentru mediu (PAM 8) în timp util, pentru a evita o pauză între PAM 7 și PAM 8. Comunicarea Comisiei din 11 decembrie 2019 privind Pactul verde european a anunțat că PAM 8 va include un nou mecanism de monitorizare care să asigure că Uniunea rămâne pe drumul cel bun în direcția îndeplinirii obiectivelor sale de mediu. Comisia s-a angajat în comunicarea sa și să lanseze un tablou de bord pentru a monitoriza progresele înregistrate în raport cu toate obiectivele Pactului verde european.

Amendamentul 11

Propunere de decizie

Considerentul 8

Textul propus de Comisie Amendamentul (8) PAM 8 trebuie să sprijine obiectivele în domeniul mediului și al politicilor climatice prevăzute în Pactul verde european, în conformitate cu obiectivul pe termen lung „o viață bună, în limitele planetei noastre” până în 2050, care este deja stabilit în PAM 7. Acesta ar trebui să contribuie la realizarea Agendei 2030 a Organizației Națiunilor Unite și a obiectivelor de dezvoltare durabilă ale acesteia. (8) PAM 8 , în calitatea sa de program general al Uniunii de acțiune în domeniul mediului , ar trebui să aibă la bază și să promoveze obiectivele Pactului verde european, în conformitate cu obiectivul pe termen lung „o viață bună, în limitele planetei noastre” până în 2050 cel târziu , în conformitate cu ceea ce a fost deja stabilit în PAM 7. Acesta ar trebui și să fie pe deplin aliniat la Agenda 2030 a Organizației Națiunilor Unite și la obiectivele de dezvoltare durabilă (ODD) ale acesteia și să impulsioneze aplicarea și realizarea acestora și la obiectivele Acordului de la Paris, ale Convenției ONU privind diversitatea biologică și ale altor acorduri internaționale relevante . PAM 8 ar trebui să facă posibilă o schimbare sistemică către o economie europeană care să garanteze bunăstarea oamenilor în limitele planetei în condiții de creștere regenerativă și să asigure că tranziția ecologică și cea climatică se realizează în mod just și incluziv, contribuind în același timp la reducerea inegalităților.

Amendamentul 12

Propunere de decizie

Considerentul 8 a (nou)

Textul propus de Comisie Amendamentul (8a) Obiectivele prioritare ale PAM 8 au stabilit o direcție pentru elaborarea politicilor Uniunii, pe baza angajamentelor asumate în cadrul strategiilor și inițiativelor din cadrul Pactului verde european, dar fără a se limita la acestea.

Amendamentul 13

Propunere de decizie

Considerentul 8 b (nou)

Textul propus de Comisie Amendamentul (8b) PAM 8 stă la baza îndeplinirii obiectivelor în materie de mediu și climă definite în temeiul Agendei 2030 a Organizației Națiunilor Unite și al ODD ale acesteia. Conform unui model elaborat de Centrul de reziliență de la Stockholm, realizarea ODD în materie de mediu și climă stă la baza ODD sociale și economice, deoarece societățile și economiile noastre depind de o biosferă sănătoasă și deoarece dezvoltarea durabilă poate avea loc numai într-un spațiu de activitate sigur al unei planete stabile și reziliente. Îndeplinirea ODD de către Uniune și sprijinul acordat de aceasta unor țări terțe pentru a face același lucru vor fi esențiale dacă Uniunea dorește să își demonstreze poziția de lider mondial în tranzițiile spre sustenabilitate.

Amendamentul 14

Propunere de decizie

Considerentul 9

Textul propus de Comisie Amendamentul (9) PAM 8 ar trebui să accelereze tranziția către o economie regenerativă care să dea înapoi planetei mai mult decât ia de la aceasta . Un model de creștere regenerativă recunoaște faptul că bunăstarea și prosperitatea societăților noastre depind de un climat stabil, de un mediu sănătos și de ecosisteme prospere, care oferă un spațiu sigur de funcționare pentru economiile noastre. Pe măsură ce populația lumii și cererea de resurse naturale continuă să crească, activitatea economică trebuie să se dezvoltate într-un mod care să nu prejudicieze ci, din contră, să inverseze schimbările climatice și degradarea mediului, să reducă poluarea la minimum și să conducă la conservarea și îmbunătățirea capitalului natural , asigurând astfel abundență de resurse regenerabile și neregenerabile. Prin inovare continuă, adaptarea la provocări noi și colaborare, economia regenerativă consolidează reziliența și protejează bunăstarea generațiilor prezente și viitoare. (9) PAM 8 ar trebui să accelereze tranziția către un model de creștere economică regenerativă care să dea înapoi planetei mai mult decât ia de la aceasta , în contextul unei economii durabile a bunăstării care face posibile schimbări sistemice, să recunoască faptul că bunăstarea și prosperitatea societăților noastre depind de un climat stabil, de un mediu sănătos și de ecosisteme prospere și care să ofere un spațiu sigur de funcționare în limitele planetei noastre. Pe măsură ce populația lumii și cererea de resurse naturale continuă să crească, activitatea economică ar trebui să se dezvolte într-un mod sustenabil care să nu prejudicieze, ci, din contră, să inverseze schimbările climatice , să protejeze și să restaureze ecosistemele și biodiversitatea, în același timp stopând și inversând pierderea lor, să prevină degradarea mediului, să protejeze sănătatea și bunăstarea de efectele de mediu negative, să prevină și să reducă poluarea la minimum și să conducă la conservarea și îmbunătățirea resurselor naturale și a biodiversității , asigurând astfel abundența de resurse regenerabile și neregenerabile. Prin cercetare și inovare continuă, transformarea modelelor de producție și de consum și adaptarea la provocări noi și colaborare, economia durabilă și regenerativă a bunăstării consolidează reziliența , îmbunătățește starea naturii și protejează bunăstarea generațiilor prezente și viitoare și dreptul lor la un mediu sănătos .

Amendamentul 15

Propunere de decizie

Considerentul 9 a (nou)

Textul propus de Comisie Amendamentul (9a) Potrivit OCDE, argumentele pentru măsurarea performanței economice și a progresului social „dincolo de PIB” sunt bine stabilite, iar luarea PIB-ului ca punct de reper unic nu le oferă factorilor de decizie o imagine suficient de exactă despre modul în care economia aduce beneficii cetățenilor sau impactul pe termen lung al creșterii asupra sustenabilității (1a) . Pentru ca Uniunea să dezvolte o abordare mai cuprinzătoare în ceea ce privește elaborarea politicilor economice în conformitate cu ODD, cu Acordul de la Paris și cu Convenția ONU privind diversitatea biologică, PAM 8 stabilește cerința pentru elaborarea unui set cuprinzător de indicatori „dincolo de PIB”, astfel cum se solicită în PAM 7, pentru a măsura progresele înregistrate în direcția unei economii durabile a bunăstării și pentru a orienta elaborarea politicilor viitoare și a contribui la aceasta.

Amendamentul 16

Propunere de decizie

Considerentul 9 b (nou)

Textul propus de Comisie Amendamentul (9b) Punerea în aplicare a unui cadru global post-2020 eficace privind biodiversitatea va depinde de reducerea fluxurilor de finanțare care dăunează biodiversității și, cu toate acestea, potrivit unui raport al OCDE, volumul anual al cheltuielilor efectuate de guverne care ar putea fi dăunătoare biodiversității este de cinci până la șase ori mai mare decât cel al cheltuielilor anuale globale pentru biodiversitate (1a) . Țintele de la Aichi privind biodiversitatea au prevăzut obligația ca, până cel târziu în 2020, subvențiile dăunătoare biodiversității să fie eliminate, eliminate treptat sau reformate, iar eliminarea fără întârziere a subvențiilor dăunătoare mediului la nivelul Uniunii și al statelor membre a fost, de asemenea, o obligație în temeiul PAM 7. Pentru ca Uniunea să realizeze obiectivele prioritare ale PAM 8, inclusiv neutralitatea climatică până cel târziu în 2050, va fi necesar să se elimine treptat toate subvențiile dăunătoare mediului, inclusiv subvențiile pentru combustibilii fosili. Ar trebui incluse toate subvențiile directe și indirecte, inclusiv cele sub formă de scutiri fiscale. De asemenea, ar trebui elaborat un mecanism prin care statele membre să raporteze cu privire la eliminarea treptată și a altor subvenții dăunătoare mediului în afara celor pentru combustibilii fosili. Eliminarea treptată a tuturor subvențiilor dăunătoare mediului ar trebui să respecte principiul tranziției juste și să fie însoțită de acțiuni menite să prevină sau să atenueze orice impact socioeconomic negativ la nivelul Uniunii și la nivel național, regional și local, garantându-se, în același timp, că nimeni nu este lăsat în urmă.

Amendamentul 17

Propunere de decizie

Considerentul 9 b (nou)

Textul propus de Comisie Amendamentul (9c) Una dintre prioritățile Strategiei europene pentru conturile de mediu 2019-2023 este de a extinde lista domeniilor acoperite de conturile de mediu europene, unul dintre domeniile în curs de dezvoltare fiind „subvențiile sau măsurile de sprijin potențial dăunătoare pentru mediu”. Prin activitatea sa privind o acțiune pregătitoare, Comisia va pune la dispoziția părților interesate un set de instrumente pentru a le ajuta să identifice subvențiile dăunătoare mediului și apoi să prezinte argumente bazate pe dovezi pentru reformarea sau eliminarea acestora, identificând impactul social, economic și de mediu al eliminării lor treptate.

Amendamentul 18

Propunere de decizie

Considerentul 9 d (nou)

Textul propus de Comisie Amendamentul (9d) Ecosistemele marine și costiere, cum ar fi mangrovele, recifele de corali, mlaștinile temporare cu apă salmastră sau sărată și straturile de fanerogame marine, sunt degradate și afectate negativ prin procese precum eutrofizarea și acidifierea, afectând biodiversitatea pe care o susțin și serviciile și funcțiile ecosistemice pe care le oferă, precum și capacitatea lor de a acționa ca absorbanți de carbon. Sunt necesare acțiuni urgente pentru a proteja și reface aceste ecosisteme marine și costiere, inclusiv fundul oceanelor, iar recunoașterea oceanului ca un bun mondial comun ar putea contribui la creșterea gradului de conștientizare, îmbunătățirea cunoștințelor în domeniul marin și încurajarea acțiunilor și adoptării de măsuri eficace la toate nivelurile societății și de către toți actorii din cadrul acesteia.

Amendamentul 19

Propunere de decizie

Considerentul 10

Textul propus de Comisie Amendamentul (10) PAM 8 ar trebui să stabilească obiectivele tematice prioritare în domeniul neutralității climatice, adaptării la schimbările climatice, protejării și refacerii biodiversității, economiei circulare, obiectivului ambițios de reducere a poluării la zero și al reducerii presiunilor exercitate de producție și consum asupra mediului. În plus , ar trebui să identifice condițiile favorabile realizării obiectivelor prioritare pe termen lung și tematice pentru toți actorii implicați. (10) PAM 8 ar trebui să stabilească obiectivele tematice prioritare în domeniul atenuării schimbărilor climatice, adaptării la schimbările climatice, protejării și refacerii biodiversității terestre și marine , economiei circulare netoxice , mediului cu zero poluare și al reducerii la minim a presiunilor exercitate de producție și consum în cadrul tuturor sectoarelor economiei. Aceste obiective tematice prioritare, care abordează atât cauzele, cât și impactul daunelor aduse mediului, sunt interconectate în mod intrinsec și, prin urmare, este necesară o abordare sistemică pentru îndeplinirea lor. PAM 8 ar trebui , în plus, să identifice condițiile favorabile realizării , în mod coerent, a obiectivelor prioritare pe termen lung și tematice pentru toți actorii implicați , precum și să coordoneze acțiunile necesare pentru îndeplinirea acestor condiții .

Amendamentul 20

Propunere de decizie

Considerentul 10 a (nou)

Textul propus de Comisie Amendamentul (10a) Sintagma „abordare ecosistemică” este consacrată în Convenția ONU privind diversitatea biologică ca strategie pentru gestionarea integrată a terenurilor, a apelor și a resurselor vii care promovează conservarea și utilizarea lor într-un mod sustenabil și echitabil, pentru a contribui la obținerea unui echilibru între conservarea, utilizarea sustenabilă și partajarea beneficiilor biodiversității biologice, cele trei obiective prevăzute de convenție.

Amendamentul 21

Propunere de decizie

Considerentul 10 b (nou)

Textul propus de Comisie Amendamentul (10b) Potrivit AEM, soluțiile bazate pe natură pentru adaptarea la schimbările climatice și reducerea riscului de dezastre sunt acțiuni bazate pe natură și care îmbunătățesc natura pentru a restabili și proteja ecosistemele și pentru a ajuta societatea să se adapteze la efectele schimbărilor climatice și să încetinească o încălzire suplimentară, oferind totodată beneficii suplimentare multiple (1a) . Deși soluțiile bazate pe natură pot aduce beneficii economice, ar trebui recunoscut faptul că acestea se pot materializa doar pe termen lung. Soluțiile bazate pe natură ar trebui să respecte anumite criterii pentru a se asigura că punerea lor în aplicare este coerentă cu obiectivele prioritare ale PAM 8 și nu le subminează. În plus, în cazul în care soluțiile bazate pe natură sunt finanțate prin mecanisme de compensare a biodiversității, aceste mecanisme ar trebui să respecte cu strictețe o ierarhie de atenuare care să garanteze, printre altele, că compensările pot fi utilizate numai ca măsură de ultimă instanță.

Amendamentul 22

Propunere de decizie

Considerentul 11

Textul propus de Comisie Amendamentul (11) Având în vedere că politica în domeniul mediului are un grad înalt de descentralizare, pentru atingerea obiectivelor prioritare ale PAM 8, măsurile trebuie să fie luate la diferite niveluri de guvernanță, respectiv la nivel european, național, regional și local, cu o abordare a guvernanței bazată pe colaborare pe mai multe niveluri. Abordarea integrată a dezvoltării și punerii în aplicare a politicilor trebuie să fie consolidată în vederea maximizării sinergiilor dintre obiectivele economice, de mediu și sociale , acordând, în același timp , o atenție deosebită posibilelor compromisuri și nevoilor grupurilor vulnerabile . În plus, implicarea într-o manieră transparentă a actorilor neguvernamentali este importantă pentru asigurarea succesului PAM 8 și a atingerii obiectivelor sale prioritare. (11) Având în vedere că politica în domeniul mediului are un grad înalt de descentralizare, pentru atingerea obiectivelor prioritare ale PAM 8, măsurile trebuie să fie luate la diferite niveluri de guvernanță, respectiv la nivel european, național, regional și local, cu o abordare a guvernanței bazată pe colaborare pe mai multe niveluri. Implementarea, asigurarea respectării și asumarea răspunderii sunt esențiale, iar pentru a asigura coerența dintre politici, este necesară o guvernanță eficace. Abordarea integrată a dezvoltării și punerii în aplicare a politicilor trebuie să fie consolidată în vederea maximizării sinergiilor dintre obiectivele de mediu , sociale și economice , evaluând în mod sistematic posibilele compromisuri între acestea , precum și nevoile grupurilor vulnerabile și marginalizate. Această abordare integrată ar trebui să răspundă nevoilor specifice ale tuturor regiunilor, inclusiv ale zonelor urbane și rurale și ale regiunilor ultraperiferice . În plus, accesul la informații despre mediu, participarea publicului la luarea deciziilor în domeniul mediului și accesul la justiție, în conformitate cu Convenția de la Aarhus, precum și implicarea într-o manieră transparentă a autorităților publice de la toate nivelurile de decizie, a actorilor neguvernamentali și a publicului larg și colaborarea dintre aceștia sunt importante pentru asigurarea succesului PAM 8 și a atingerii obiectivelor sale prioritare.

Amendamentul 23

Propunere de decizie

Considerentul 11 a (nou)

Textul propus de Comisie Amendamentul (11a) Evaluările impactului realizate în contextul PAM 8 ar trebui să ia în considerare întreaga gamă de impacturi imediate și pe termen lung asupra mediului și climei, inclusiv efectele cumulative ale acestora, precum și costurile acțiunii și ale lipsei de acțiune, trebuind dezvoltate instrumente în acest sens. Aceste evaluări ale impactului ar trebui să se bazeze pe consultări ample și transparente și, în termen de opt săptămâni de la încheierea unei consultări publice, Comisia ar trebui să prezinte sistematic un feedback detaliat privind răspunsurile la consultarea părților interesate, făcând distincție între contribuțiile diferitelor tipuri de părți interesate. În plus, evaluarea impactului ar trebui publicată imediat după finalizarea sa, pentru a le permite părților interesate să o analizeze, în lumina hotărârii Curții de Justiție din 4 septembrie 2018 în cauza C-57/16 P (1a) , să fie suficient de detaliată și să includă toate informațiile utilizate pentru a fundamenta concluziile sale, inclusiv impactul socio-economic.

Amendamentul 24

Propunere de decizie

Considerentul 11 b (nou)

Textul propus de Comisie Amendamentul (11b) Acțiunile de realizare a obiectivelor Uniunii în materie de mediu și climă trebuie să fie realizate împreună și trebuie să fie compatibile cu punerea în aplicare a Pilonului european al drepturilor sociale.

Amendamentul 25

Propunere de decizie

Considerentul 11 c (nou)

Textul propus de Comisie Amendamentul (11c) Programul Organizației Națiunilor Unite pentru Mediu și Forumul mondial al OCDE privind mediul au evidențiat faptul că schimbările de mediu au efecte specifice în funcție de gen. Rolurile diferențiate în funcție de gen generează, de asemenea, vulnerabilități diferite pentru femei, respectiv pentru bărbați, la efectele schimbărilor climatice, iar impactul schimbărilor climatice exacerbează inegalitățile de gen. Prin urmare, este necesară o perspectivă de gen asupra acțiunilor și obiectivelor legate de realizarea obiectivelor prioritare ale PAM 8, inclusiv evaluarea impactului de gen al acțiunilor planificate și concentrarea pe integrarea acestei perspective și acțiuni corespunzătoare, pentru a se asigura că inegalitățile de gen nu sunt perpetuate. PAM 8 recunoaște că egalitatea de gen este o condiție prealabilă pentru dezvoltarea durabilă și obținerea celor mai bune rezultate atunci când se abordează provocările climatice și de mediu.

Amendamentul 26

Propunere de decizie

Considerentul 12

Textul propus de Comisie Amendamentul (12) Cooperarea consolidată cu țările partenere, o bună guvernanță în materie de mediu la nivel global, precum și sinergii între politicile interne și externe ale Uniunii sunt esențiale pentru atingerea obiectivelor Uniunii în materie de mediu și climă. (12) Cooperarea consolidată și diplomația ecologică cu țările partenere, inclusiv cu țările în curs de dezvoltare, și sprijinirea unei bune guvernanțe în materie de mediu la nivel global, inclusiv promovarea accesului la informații, participarea publică la procesele decizionale și accesul la justiție în probleme de mediu sunt esențiale pentru îndeplinirea ODD și atingerea obiectivelor Uniunii în materie de mediu și climă. Este esențial și să se asigure sinergii și coerență între toate politicile interne și externe ale Uniunii, inclusiv politicile și acordurile comerciale, precum și să se asigure coerența politicilor în favoarea dezvoltării durabile.

Amendamentul 27

Propunere de decizie

Considerentul 13

Textul propus de Comisie Amendamentul (13) Comisia Europeană trebuie să evalueze progresele înregistrate de Uniune și statele membre în atingerea obiectivelor prioritare ale PAM 8 în contextul tranziției către un nivel mai ridicat de durabilitate, bunăstare și reziliență. Acest lucru dă curs solicitărilor Consiliului (27) și Comitetului Economic și Social European (28) privind măsurarea performanței economice și a progreselor societale „dincolo de PIB”, precum și trecerea către utilizarea „bunăstării” drept busolă pentru politici, măsură sprijinită, de asemenea, de OCDE (29). (13) Comisia Europeană trebuie să evalueze progresele înregistrate de Uniune și statele membre în atingerea obiectivelor prioritare ale PAM 8 în contextul tranziției juste și incluzive către durabilitate, bunăstare și reziliență în limitele planetei noastre. Acest lucru dă curs solicitărilor Consiliului (27) și Comitetului Economic și Social European (28) privind măsurarea performanței economice și a progreselor societale „dincolo de PIB”, precum și trecerea către utilizarea „bunăstării” drept busolă pentru politici, măsură sprijinită, de asemenea, de OCDE (29).

Amendamentul 28

Propunere de decizie

Considerentul 14

Textul propus de Comisie Amendamentul (14) Evaluarea progreselor înregistrate în atingerea obiectivelor prioritare ale PAM 8 trebuie să reflecte cele mai recente evoluții privind disponibilitatea și relevanța datelor și indicatorilor. Aceasta trebuie să fie coerentă cu instrumentele de monitorizare sau de guvernanță care acoperă mai multe aspecte specifice ale politicii în domeniul mediului și al climei, cum ar fi, în special, Regulamentul 1999/2018 al Parlamentului European și al Consiliului (30), evaluarea punerii în aplicare a politicilor de mediu sau instrumentele de monitorizare în legătură cu economia circulară, reducerea poluării la zero, biodiversitate, aer, apă, sol, deșeuri sau orice alte politici de mediu și să nu aducă atingere acestora. Împreună cu alte instrumente utilizate în semestrul european, raportul Eurostat de monitorizare a obiectivelor de dezvoltare durabilă și raportul privind analiza prospectivă al Comisiei (31), evaluarea ar urma să facă parte dintr-un set coerent , interconectat, de instrumente de monitorizare și guvernanță. (14) Evaluarea progreselor înregistrate în atingerea obiectivelor prioritare ale PAM 8 trebuie să reflecte cele mai recente evoluții privind disponibilitatea și relevanța datelor și indicatorilor și trebuie să se bazeze pe o metodologie de măsurare a progreselor realizate care să fie robustă, completă și transparentă. Aceasta trebuie să fie coerentă cu instrumentele de monitorizare sau de guvernanță care acoperă mai multe aspecte specifice ale politicii în domeniul mediului și al climei, cum ar fi, în special, Regulamentul (UE) 2018/1999 al Parlamentului European și al Consiliului (30), evaluarea punerii în aplicare a politicilor de mediu sau instrumentele de monitorizare în legătură cu o economie circulară netoxică , reducerea poluării la zero, biodiversitate, aer, apă, sol, deșeuri sau orice alte politici de mediu și industriale și să nu aducă atingere acestora. Împreună cu instrumentele utilizate în semestrul european, raportul Eurostat de monitorizare a obiectivelor de dezvoltare durabilă și raportul privind analiza prospectivă al Comisiei (31), evaluarea progreselor în direcția obiectivelor prioritare ale PAM 8 trebuie să facă parte dintr-un set mai amplu , coerent și interconectat de instrumente de monitorizare și guvernanță , care să acopere nu numai factorii de mediu, ci și factorii sociali și economici .

Amendamentul 29

Propunere de decizie

Considerentul 14 a (nou)

Textul propus de Comisie Amendamentul (14a) Dezvoltarea în continuare a bazei de cunoștințe științifice privind limitele planetei și amprenta de mediu, inclusiv în ceea ce privește seturile de indicatori relevanți, este importantă având în vedere obiectivele prioritare ale PAM 8, în special obiectivul său prioritar pe termen lung.

Amendamentul 30

Propunere de decizie

Considerentul 15

Textul propus de Comisie Amendamentul (15) Comisia și AEM și alte agenții relevante trebuie să acceseze și să reutilizeze datele și indicatorii furnizați de către statele membre în conformitate cu actele juridice ale Uniunii. În plus, ar trebui utilizate alte surse de date, cum ar fi datele obținute prin satelit și informațiile prelucrate din Programul european de observare a Pământului (Copernicus), Sistemul european de informare privind incendiile forestiere și Sistemul european de avertizare în caz de inundații, sau platformele de date cum ar fi Rețeaua europeană de observare și date privind mediul marin sau Platforma de informare pentru monitorizarea substanțelor chimice. Aplicarea instrumentelor digitale moderne și a inteligenței artificiale permite gestionarea și analizarea datelor într-un mod eficient, reducând astfel sarcina administrativă și crescând în același timp nivelul actualității și calității. (15) Se necesită date și indicatori solizi și semnificativi pentru a monitoriza progresele înregistrate în îndeplinirea obiectivelor prioritare ale PAM 8. Comisia și AEM și alte agenții relevante trebuie să acceseze , să reutilizeze și să se bazeze pe datele și indicatorii furnizați de către statele membre în conformitate cu actele juridice ale Uniunii. În plus, ar trebui utilizate alte surse de date, cum ar fi datele obținute prin satelit și informațiile prelucrate din Programul Uniunii de observare a Pământului (Copernicus), Sistemul european de informare privind incendiile forestiere , Sistemul european de informații privind biodiversitatea, Sistemul de identificare a parcelelor agricole și Sistemul european de avertizare în caz de inundații, sau platformele de date cum ar fi Rețeaua europeană de observare și date privind mediul marin sau Platforma de informare pentru monitorizarea substanțelor chimice. Aplicarea instrumentelor digitale moderne și a inteligenței artificiale permite gestionarea și analizarea datelor într-un mod eficient, reducând astfel sarcina administrativă și crescând în același timp nivelul actualității și calității.

Amendamentul 31

Propunere de decizie

Considerentul 17

Textul propus de Comisie Amendamentul (17) Pentru a atinge obiectivele prioritare ale PAM 8, AEM și ECHA ar trebui să aibă capacitatea adecvată și resurse suficiente pentru a asigura o bază de cunoștințe și de dovezi solidă, accesibilă și transparentă cu scopul de a sprijini punerea în aplicare a priorităților strategice ale Pactului verde european și evaluarea progreselor înregistrate în cadrul programului. (17) Pentru a atinge obiectivele prioritare ale PAM 8, AEM și ECHA ar trebui să aibă capacitatea adecvată și resurse suficiente pentru a asigura o bază de cunoștințe și de dovezi solidă, accesibilă și transparentă cu scopul de a sprijini punerea în aplicare a priorităților strategice ale Pactului verde european și evaluarea progreselor înregistrate în cadrul programului. După caz, și alte organisme și agenții ar trebui implicate și să contribuie la punerea în aplicare a acestor priorități strategice și la evaluarea progreselor înregistrate în cadrul PAM 8.

Amendamentul 32

Propunere de decizie

Considerentul 17 a (nou)

Textul propus de Comisie Amendamentul (17a) Până la 31 martie 2024, Comisia ar trebui să efectueze o evaluare la jumătatea perioadei a PAM 8 pentru a identifica progresele înregistrate și pentru a contribui la prioritățile viitoarei Comisii. Pornind de la progresele înregistrate în evaluarea la jumătatea perioadei, Comisia care se va forma după alegerile pentru Parlamentul European din 2024 ar trebui să prezinte, în primele 100 de zile de mandat, un raport în care să descrie prioritățile în materie de mediu și climă cu privire la care intenționează să ia măsuri în cursul mandatului său și modul în care acestea vor asigura realizarea deplină a obiectivelor prioritare ale PAM 8.

Amendamentul 33

Propunere de decizie

Considerentul 18

Textul propus de Comisie Amendamentul (18) Pentru a ține seama de obiectivele de politică aflate în evoluție și de progresele înregistrate, PAM 8 ar trebui să fie evaluat de către Comisie în 2029. (18) Pentru a ține seama de obiectivele de politică aflate în evoluție și de progresele înregistrate, PAM 8 ar trebui să fie evaluat de către Comisie în 2029. Comisia ar trebui să prezinte Parlamentului European și Consiliului un raport cuprinzând constatările acestei evaluări, însoțit, după caz, de o propunere legislativă pentru următorul program de acțiune pentru mediu. Această propunere legislativă ar trebui să fie prezentată în timp util, pentru a se evita o pauză între PAM 8 și PAM 9.

Amendamentul 34

Propunere de decizie

Considerentul 18 a (nou)

Textul propus de Comisie Amendamentul (18a) În conformitate cu articolul 191 din TFUE, politica de mediu a Uniunii trebuie să urmărească un nivel ridicat de protecție, ținând seama de diversitatea situațiilor din diferitele regiuni ale Uniunii, și trebuie să se bazeze pe principiile precauției și acțiunii preventive, pe principiul remedierii, cu prioritate la sursă, a daunelor provocate mediului și pe principiul „poluatorul plătește”.

Amendamentul 35

Propunere de decizie

Articolul 1 – alineatul 1

Textul propus de Comisie Amendamentul 1. Prezenta decizie instituie un program general de acțiune pentru mediu pentru perioada până la 31 decembrie 2030 ( „PAM 8”). Aceasta stabilește obiectivele prioritare ale acestuia, identifică condițiile favorabile pentru realizarea lor și instituie cadrul pentru a măsura dacă Uniunea și statele membre sunt pe drumul cel bun în vederea îndeplinirii acestor obiective prioritare. 1. Prezenta decizie instituie un program general de acțiune pentru mediu pentru perioada până la 31 decembrie 2030 ( „al optulea program de acțiune pentru mediu” sau „PAM 8”). Aceasta stabilește obiectivele prioritare ale acestuia, identifică condițiile favorabile , precum și acțiunile necesare pentru îndeplinirea condițiilor favorabile. Ea stabilește un cadru de monitorizare pentru a măsura și evalua progresele înregistrate de Uniune și de statele membre în ceea ce privește îndeplinirea obiectivelor prioritare. De asemenea, stabilește un mecanism de guvernanță pentru a asigura realizarea deplină a obiectivelor prioritare.

Amendamentul 36

Propunere de decizie

Articolul 1 – alineatul 2

Textul propus de Comisie Amendamentul 2. PAM 8 își propune să accelereze tranziția către o economie neutră din punct de vedere climatic, eficientă din punctul de vedere al utilizării resurselor, curată și circulară , într-un mod just și favorabil incluziunii, și confirmă obiectivele în materie de mediu și climă ale Pactului verde european și inițiativele acestuia. 2. PAM 8 își propune să accelereze tranziția către o economie circulară neutră din punct de vedere climatic, sustenabilă, netoxică, eficientă din punctul de vedere al utilizării resurselor, bazată pe energie din surse regenerabile, rezilientă și competitivă , într-un mod just , echitabil și favorabil incluziunii, precum și să protejeze, să refacă și să îmbunătățească calitatea mediului, inclusiv a aerului, a apei și a solului, și să protejeze și să refacă biodiversitatea și ecosistemele. Aceasta se bazează pe obiectivele Pactului verde european și pe inițiativele acestuia și promovează realizarea lor .

Amendamentul 37

Propunere de decizie

Articolul 1 – alineatul 3

Textul propus de Comisie Amendamentul 3. PAM 8 stă la baza îndeplinirii obiectivelor în materie de mediu și climă definite în temeiul Agendei 2030 a Organizației Națiunilor Unite și al obiectivelor de dezvoltare durabilă ale acesteia, iar cadrul său de monitorizare reprezintă partea aferentă mediului și climei din eforturile UE de măsurare a progreselor înregistrate în vederea atingerii unui nivel mai înalt de durabilitate , inclusiv neutralitatea climatică și utilizarea eficientă a resurselor, bunăstarea și reziliența . 3. PAM 8 stă la baza îndeplinirii obiectivelor în materie de mediu și climă definite în temeiul Agendei 2030 a Organizației Națiunilor Unite și al obiectivelor de dezvoltare durabilă ale acesteia, precum și a obiectivelor urmărite în cadrul acordurilor multilaterale relevante în materie de mediu și climă, iar cadrul său de monitorizare contribuie la partea aferentă mediului și climei din eforturile Uniunii de măsurare a progreselor înregistrate în vederea obținerii durabilității , bunăstării și rezilienței .

Amendamentul 38

Propunere de decizie

Articolul 2 – alineatul 1

Textul propus de Comisie Amendamentul 1. Obiectivul prioritar pentru 2050 al PAM 8 este o viață bună pentru cetățeni , în limitele resurselor planetei noastre, într-o economie regenerativă în care nu se irosește nimic, nu sunt produse emisii nete de gaze cu efect de seră și în care creșterea economică este decuplată de utilizarea resurselor și de degradarea mediului . Un mediu sănătos stă la baza bunăstării cetățenilor , biodiversitatea prosperă și capitalul natural este protejat, refăcut și valorificat în moduri care consolidează reziliența la schimbările climatice și la alte riscuri de mediu. Uniunea stabilește ritmul asigurării prosperității generațiilor prezente și viitoare la nivel global. 1. Obiectivul prioritar pe termen lung al PAM 8 este să se asigure cât mai curând posibil și cel târziu până în 2050 o viață bună pentru oameni , în limitele resurselor planetei noastre, într-o economie a bunăstării durabile, în care nu se irosește nimic, creșterea este regenerativă, se atinge neutralitatea climatică și se reduc la minimum inegalitățile . Un mediu sănătos stă la baza bunăstării și sănătății tuturor , garantează că biodiversitatea și ecosistemele prosperă și natura este protejată și refăcută, ducând la o mai bună reziliență la schimbările climatice , la dezastrele naturale și la alte riscuri de mediu. Uniunea stabilește ritmul asigurării prosperității generațiilor prezente și viitoare la nivel global , în conformitate cu responsabilitatea intergenerațională .

Amendamentul 39

Propunere de decizie

Articolul 2 – alineatul 2 – partea introductivă

Textul propus de Comisie Amendamentul 2. PAM 8 are următoarele șase obiective tematice prioritare: 2. PAM 8 are următoarele șase obiective tematice prioritare interconectate, care trebuie atinse cel târziu până în 2030 :

Amendamentul 40

Propunere de decizie

Articolul 2 – alineatul 2 – litera a

Textul propus de Comisie Amendamentul (a) reducerea ireversibilă și progresivă a emisiilor de gaze cu efect de seră și îmbunătățirea absorbțiilor cu ajutorul absorbanților naturali sau de altă natură în Uniune pentru a atinge ținta de reducere a emisiilor de gaze cu efect de seră pentru 2030 și neutralitatea climatică până în 2050 , astfel cum se prevede în Regulamentul (UE) …/… (32); (a) reducerea rapidă și previzibilă a emisiilor de gaze cu efect de seră și , în același timp, îmbunătățirea absorbțiilor cu ajutorul absorbanților naturali în Uniune pentru a atinge ținta de reducere a emisiilor de gaze cu efect de seră pentru 2030, astfel cum se prevede în Regulamentul (UE) 2021 /… (32) ,, în conformitate cu obiectivele sale în materie de climă și mediu, asigurând totodată o tranziție corectă, care nu lasă pe nimeni în urmă ;

Amendamentul 41

Propunere de decizie

Articolul 2 – alineatul 2 – litera b

Textul propus de Comisie Amendamentul (b) progrese continue în ceea ce privește îmbunătățirea capacității de adaptare, consolidarea rezilienței și reducerea vulnerabilității la schimbările climatice; (b) progrese continue în ceea ce privește îmbunătățirea și integrarea capacității de adaptare, inclusiv pe baza abordărilor ecosistemice, consolidarea rezilienței și a adaptării și reducerea vulnerabilității mediului și a societății, precum și a tuturor sectoarelor economiei la schimbările climatice , îmbunătățind totodată prevenirea dezastrelor naturale și pregătirea pentru acestea ;

Amendamentul 42

Propunere de decizie

Articolul 2 – alineatul 2 – litera c

Textul propus de Comisie Amendamentul (c) progrese către un model de creștere regenerativă care să dea înapoi planetei mai mult decât ia de la aceasta, decuplând creșterea economică de utilizarea resurselor și de degradarea mediului și accelerând tranziția către o economie circulară ; (c) progrese către o economie a bunăstării durabile , care să dea înapoi planetei mai mult decât ia de la aceasta, și garantarea tranziției către o economie circulară netoxică, în care creșterea este regenerativă și resursele sunt utilizate în mod eficace, în conformitate cu ierarhia deșeurilor ;

Amendamentul 43

Propunere de decizie

Articolul 2 – alineatul 2 – litera d

Textul propus de Comisie Amendamentul (d) urmărirea unui obiectiv ambițios de reducere la zero a poluării pentru un mediu fără substanțe toxice, inclusiv pentru aer, apă și sol, și protejarea sănătății și bunăstării cetățenilor împotriva riscurilor legate de mediu și a impactului aferent; (d) urmărirea unui obiectiv de reducere la zero a poluării pentru a obține un mediu fără substanțe toxice, inclusiv pentru aer, apă și sol, și în ceea ce privește poluarea luminoasă și fonică, și protejarea sănătății și bunăstării oamenilor, a animalelor și a ecosistemelor împotriva riscurilor legate de mediu și a impactului aferent , inclusiv prin aplicarea și promovarea abordării „O singură sănătate” ;

Amendamentul 44

Propunere de decizie

Articolul 2 – alineatul 2 – litera e

Textul propus de Comisie Amendamentul (e) protejarea, conservarea și refacerea biodiversității și îmbunătățirea capitalului natural , în special a aerului, apei și solului și a ecosistemelor forestiere , de apă dulce, de zonă umedă și marin ; (e) protejarea, conservarea și refacerea biodiversității , inclusiv prin oprirea și inversarea pierderii biodiversității atât în interiorul, cât și în exteriorul zonelor protejate, și îmbunătățirea stării mediului , în special a aerului, apei și solului , precum și combaterea degradării ecosistemelor marine și terestre , în special prin punerea în aplicare a obiectivelor definite în Strategia UE privind biodiversitatea pentru 2030, precum și a celor prevăzute în legislația relevantă a Uniunii ;

Amendamentul 45

Propunere de decizie

Articolul 2 – alineatul 2 – litera f

Textul propus de Comisie Amendamentul (f) promovarea durabilității mediului și reducerea presiunilor principale asupra mediului și climei în legătură cu producția și consumul , în special în domeniul energiei, al dezvoltării industriale, al clădirilor și infrastructurii, al mobilității și al sistemului alimentar . (f) garantarea durabilității mediului și reducerea semnificativă a presiunilor principale asupra mediului și climei în legătură cu amprenta UE a producției și consumului, inclusiv defrișările provocate de UE la nivel mondial , în special în domeniul energiei, al dezvoltării industriale, al clădirilor și infrastructurii, al mobilității , al turismului, al comerțului internațional și al lanțurilor alimentare, inclusiv agricultura, pescuitul și acvacultura, internalizând în același timp externalitățile climatice și de mediu ;

Amendamentul 46

Propunere de decizie

Articolul 2 – alineatul 2 a (nou)

Textul propus de Comisie Amendamentul 2a. Obiectivele tematice prioritare prevăzute la alineatul (2) sunt înțelese ca acoperind obiectivele, țintele și acțiunile stabilite în strategiile și inițiativele Pactului verde european, precum și țintele din legislația Uniunii care contribuie la realizarea acestor obiective. Aceste obiective, ținte și acțiuni sunt luate în considerare în momentul elaborării cadrului de monitorizare pentru evaluarea progreselor înregistrate în realizarea obiectivelor prioritare ale PAM 8.

Amendamentul 47

Propunere de decizie

Articolul 3 – titlu

Textul propus de Comisie Amendamentul Crearea de condiții favorabile pentru atingerea obiectivelor prioritare ale acestui program Crearea de condiții favorabile pentru atingerea obiectivelor prioritare ale acestui program și acțiunile necesare pentru obținerea acestor condiții

Amendamentul 48

Propunere de decizie

Articolul 3 – alineatul 1 – litera a

Textul propus de Comisie Amendamentul (a) asigurarea punerii în aplicare în mod eficient și eficace a legislației Uniunii în materie de mediu și climă și demersuri pentru atingerea excelenței în performanța de mediu la nivelul Uniunii, la nivel național, regional și local, inclusiv prin asigurarea unei capacități administrative și de asigurare a conformității corespunzătoare , astfel cum se prezintă în evaluarea punerii în aplicare a politicilor de mediu , precum și intensificarea acțiunilor împotriva infracțiunilor împotriva mediului, (a) asigurarea punerii în aplicare în mod eficient , rapid și pe deplin a legislației Uniunii în materie de mediu și climă și demersuri pentru atingerea excelenței în performanța de mediu la nivelul Uniunii, la nivel național, regional și local, inclusiv prin asigurarea unei capacități administrative și de asigurare a conformității suplimentare și suficiente , astfel cum se prezintă în evaluarea punerii în aplicare a politicilor de mediu;

Amendamentul 49

Propunere de decizie

Articolul 3 – alineatul 1 – litera aa (nouă)

Textul propus de Comisie Amendamentul (aa) îmbunătățirea orientărilor și recomandărilor și garantarea unor sancțiuni eficace, disuasive și proporționale, inclusiv a unor amenzi, pentru a reduce riscurile de nerespectare a legislației de mediu, inclusiv în ceea ce privește traficul cu specii sălbatice de faună și floră, gestionarea ilegală a deșeurilor și exploatarea forestieră ilegală, precum și intensificarea măsurilor în domeniul răspunderii pentru mediul înconjurător și a reacțiilor la nerespectarea legii și consolidarea cooperării penale și judiciare și a asigurării respectării legii în domeniul infracțiunilor împotriva mediului, astfel cum se prevede în legislația relevantă a Uniunii, cum ar fi Directiva 2008/99/CE a Parlamentului European și a Consiliului (1a) , precum și în dispozițiile care intră în domeniul de aplicare al Convenției Organizației Națiunilor Unite împotriva criminalității transnaționale organizate și al Convenției Organizației Națiunilor Unite împotriva corupției;

Amendamentul 50

Propunere de decizie

Articolul 3 – alineatul 1 – litera ab (nouă)

Textul propus de Comisie Amendamentul (ab) favorizarea aplicării legislației Uniunii în domeniul mediului unde este cazul, monitorizând în mod rapid și sistematic procedurile de constatare a neîndeplinirii obligațiilor, inclusiv garantând că sunt alocate resurse financiare și umane suficiente la nivelul Uniunii și la nivel național în acest scop;

Amendamentul 51

Propunere de decizie

Articolul 3 – alineatul 1 – litera b – liniuța 1

Textul propus de Comisie Amendamentul — integrarea obiectivelor prioritare prevăzute la articolul 2 în toate strategiile, inițiativele legislative și nelegislative, programele, investițiile și proiectele relevante la nivelul Uniunii, la nivel național, regional și local, astfel încât acestea și punerea lor în aplicare să nu afecteze niciunul dintre obiectivele prioritare prevăzute în articolul 2; — integrarea obiectivelor prioritare prevăzute la articolul 2 , precum și a obiectivelor de dezvoltare durabilă, în toate strategiile, inițiativele legislative și nelegislative, programele, investițiile și proiectele relevante la nivelul Uniunii, la nivel național, regional și local, precum și în acordurile internaționale relevante încheiate de Uniune, pentru a garanta că aceste strategii, inițiative legislative și nelegislative, programe, investiții, proiecte și acorduri și punerea lor în aplicare contribuie, după caz, la obiectivele prioritare prevăzute la articolul 2 alineatele (1) și ( 2 ) și nu dăunează, inclusiv în conformitate cu articolul 17 din Regulamentul privind taxonomia ;

Amendamentul 52

Propunere de decizie

Articolul 3 – alineatul 1 – litera b – liniuța 3

Textul propus de Comisie Amendamentul — acordarea unei atenții deosebite sinergiilor și posibilelor compromisuri dintre obiectivele economice, de mediu și sociale , astfel încât să se asigure că nevoile cetățenilor de hrană, locuință și mobilitate sunt îndeplinite într-un mod durabil care nu lasă pe nimeni în urmă; — evaluarea periodică și completă a sinergiilor și posibilelor compromisuri dintre obiectivele de mediu , sociale și economice pentru toate inițiativele , astfel încât să se asigure că bunăstarea cetățenilor și în special drepturile și nevoile acestora de a dispune de un mediu sănătos, de apă, de hrană, de locuințe, de energie, de asistență medicală și mobilitate la prețuri avantajoase, de calitate și accesibile sunt asigurate într-un mod durabil care nu lasă pe nimeni în urmă;

Amendamentul 53

Propunere de decizie

Articolul 3 – alineatul 1 – litera b – liniuța 3 a (nouă)

Textul propus de Comisie Amendamentul — adoptarea unei abordări de tipul „a gândi mai întâi la sustenabilitate” în orientările și setul de instrumente pentru o mai bună legiferare, inclusiv prin integrarea și punerea în aplicare a principiului de „a nu aduce prejudicii semnificative”, vizat la articolul 17 din Regulamentul privind taxonomia;

Amendamentul 54

Propunere de decizie

Articolul 3 – alineatul 1 – litera b – liniuța 3 b (nouă)

Textul propus de Comisie Amendamentul — garantarea coerenței măsurilor și politicilor Uniunii, inclusiv a legislației sectoriale, a acțiunii externe a Uniunii și a bugetului Uniunii, precum și a planurilor naționale și regionale legate de punerea în aplicare a legislației Uniunii prezentate de statele membre Comisiei, cu obiectivele prioritare prevăzute la articolul 2 alineatele (1) și (2);

Amendamentul 55

Propunere de decizie

Articolul 3 – alineatul 1 – litera b – liniuța 4

Textul propus de Comisie Amendamentul — evaluarea periodică a politicilor existente și elaborarea studiilor de impact pentru inițiativele noi, care se bazează pe consultări ample ce urmează proceduri responsabile, favorabile incluziunii, informate și simplu de pus în aplicare și care iau în considerare în mod corespunzător impacturile previzionate asupra mediului și a climei; — evaluarea periodică a politicilor existente și elaborarea unor studii de impact complete pentru inițiativele noi, care se bazează pe consultări ample și transparente ce urmează proceduri responsabile, favorabile incluziunii, informate și simplu de pus în aplicare și care țin cont de seria completă de efecte imediate și pe termen lung asupra mediului și a climei , inclusiv de efectele lor cumulative, precum și de costurile acțiunii și ale inacțiunii ;

Amendamentul 56

Propunere de decizie

Articolul 3 – alineatul 1 – litera c

Textul propus de Comisie Amendamentul (c) integrarea eficientă a durabilității mediului și climei în semestrul european al guvernanței economice, inclusiv în programele naționale de reformă și în planurile naționale de redresare și reziliență; (c) integrarea eficientă a obiectivelor de dezvoltare durabilă, precum și a obiectivelor în materie de climă, mediu, inclusiv biodiversitate și cele sociale în semestrul european al guvernanței economice, fără a aduce atingere scopului său inițial, inclusiv în recomandările specifice fiecărei țări, în programele naționale de reformă și în planurile naționale de redresare și reziliență pentru a le oferi statelor membre o analiză și indicatori suplimentari ;

Amendamentul 57

Propunere de decizie

Articolul 3 – alineatul 1 – litera ca (nouă)

Textul propus de Comisie Amendamentul (ca) instituirea unui cadru general al Uniunii pentru măsurarea și stabilirea progreselor către o economie a bunăstării durabile care să fie în conformitate cu ODD, cu Acordul de la Paris și cu Convenția ONU privind diversitatea biologică, fără a aduce atingere semestrului european, și care să contribuie la orientarea elaborării și coordonării politicilor și inițiativelor noi și existente, integrând în același timp tranziția către o economie a bunăstării durabile, în care creșterea este regenerativă în prioritățile politice și programarea anuală a Uniunii, precum și în orientările și setul de instrumente pentru o mai bună legiferare;

Amendamentul 58

Propunere de decizie

Articolul 3 – alineatul 1 – litera d

Textul propus de Comisie Amendamentul (d) mobilizarea unor investiții durabile din surse publice și private, inclusiv fonduri și instrumente disponibile în cadrul bugetului general, prin intermediul Băncii Europene de Investiții și la nivel național; (d) mobilizarea și garantarea unor investiții durabile suficiente din surse publice și private, inclusiv fonduri și instrumente disponibile în cadrul bugetului general, prin intermediul Băncii Europene de Investiții și la nivel național , în conformitate cu strategia UE privind finanțarea durabilă, inclusiv măsurile definite în Regulamentul privind taxonomia și principiul acestuia de „a nu aduce prejudicii semnificative” și având în vedere potențialul acestor măsuri de a crea locuri de muncă, de a asigura competitivitatea Uniunii pe termen lung și de a crește reziliența economiei și a societății Uniunii ;

Amendamentul 59

Propunere de decizie

Articolul 3 – alineatul 1 – litera e

Textul propus de Comisie Amendamentul (e) eliminarea treptată a subvențiilor dăunătoare mediului de la nivelul Uniunii și de la nivel național, utilizând în cel mai bun mod instrumentele de piață și instrumentele bugetare verzi , inclusiv cele necesare pentru a asigura o tranziție echitabilă din punct de vedere social și sprijinind întreprinderile și alte părți interesate în dezvoltarea practicilor de raportare standardizate privind capitalul natural ; (e) eliminarea treptată a tuturor subvențiilor directe și indirecte pentru combustibilii fosili, la nivelul Uniunii, la nivel național, regional și local , fără întârziere și cel târziu până în 2025 ;

Amendamentul 60

Propunere de decizie

Articolul 3 – alineatul 1 – litera ea (nouă)

Textul propus de Comisie Amendamentul (ea) eliminarea treptată a tuturor subvențiilor directe și indirecte dăunătoare mediului, altele decât subvențiile pentru combustibilii fosili, la nivelul Uniunii, la nivel național, regional și local, fără întârziere și cel târziu până în 2027;

Amendamentul 61

Propunere de decizie

Articolul 3 – alineatul 1 – litera eb (nouă)

Textul propus de Comisie Amendamentul (eb) utilizarea optimă a taxelor de mediu și a instrumentelor de piață, precum și a instrumentelor bugetare și de finanțare verzi și a stimulentelor pozitive pentru mediu, inclusiv a celor necesare pentru a asigura o tranziție echitabilă din punct de vedere social, și sprijinirea întreprinderilor și a altor părți interesate în aplicarea practicilor standardizate de contabilizare a capitalului natural, atât timp cât acest lucru nu înlocuiește obiectivele și măsurile care vizează reducerea emisiilor de gaze cu efect de seră sau protecția biodiversității;

Amendamentul 62

Propunere de decizie

Articolul 3 – alineatul 1 – litera ec (nouă)

Textul propus de Comisie Amendamentul (ec) investiții în protecția și refacerea biodiversității în conformitate cu obiectivele minime anuale privind cheltuielile convenite în CFM 2021-2027 (7,5 % în 2024 și 10 % în 2026 și 2027), cu intenția de a crește treptat aceste obiective în următorul CFM și în conformitate cu obiectivele de finanțare ale Strategiei UE privind biodiversitatea pentru 2030, urmărite printr-o metodologie solidă, transparentă și cuprinzătoare, care să țină seama de criteriile de taxonomie ale Uniunii;

Amendamentul 63

Propunere de decizie

Articolul 3 – alineatul 1 – litera ed (nouă)

Textul propus de Comisie Amendamentul (ed) asigurarea integrării eficace a aspectelor legate de climă și biodiversitate și a adaptării bugetului Uniunii și a bugetelor naționale în acest sens, precum și a coerenței între finanțările pentru climă și pentru biodiversitate;

Amendamentul 64

Propunere de decizie

Articolul 3 – alineatul 1 – litera ee (nouă)

Textul propus de Comisie Amendamentul (ee) asigurarea faptului că măsurile luate pentru a atinge obiectivele prioritare ale PAM 8 se desfășoară într-un mod echitabil din punct de vedere social și favorabil incluziunii, contribuind la Pilonul european al drepturilor sociale și abordând și reducând în mod eficace inegalitățile sociale, inclusiv inegalitatea de gen, care ar putea rezulta din impacturile și politicile legate de climă și mediu;

Amendamentul 65

Propunere de decizie

Articolul 3 – alineatul 1 – litera ef (nouă)

Textul propus de Comisie Amendamentul (ef) integrarea perspectivei de gen în cadrul PAM 8, inclusiv prin efectuarea de evaluări ale impactului de gen și prin acțiuni care integrează dimensiunea de gen;

Amendamentul 66

Propunere de decizie

Articolul 3 – alineatul 1 – litera f

Textul propus de Comisie Amendamentul (f) asigurarea faptului că politicile și măsurile în domeniul mediului se bazează pe cele mai bune cunoștințe științifice disponibile și consolidarea bazei de cunoștințe în domeniul mediului și utilizarea acesteia, inclusiv prin cercetare, inovare, promovarea competențelor ecologice și dezvoltarea în continuare a contabilității de mediu și ecosistemice; (f) asigurarea faptului că politicile și măsurile în domeniul mediului de la nivel local, regional, național și al Uniunii se bazează pe cele mai bune cunoștințe științifice și tehnologii disponibile și consolidarea bazei de cunoștințe în domeniul mediului , inclusiv a cunoștințelor indigene și locale, și utilizarea acesteia, inclusiv prin cercetare, inovare, promovarea competențelor ecologice , formare și recalificare, dezvoltarea în continuare a contabilității de mediu și ecosistemice;

Amendamentul 67

Propunere de decizie

Articolul 3 – alineatul 1 – litera fa (nouă)

Textul propus de Comisie Amendamentul (fa) consolidarea bazei de cunoștințe științifice privind capacitatea diferitelor ecosisteme de a acționa ca absorbanți și stocuri de gaze cu efect de seră;

Amendamentul 68

Propunere de decizie

Articolul 3 – alineatul 1 – litera fb (nouă)

Textul propus de Comisie Amendamentul (fb) consolidarea bazei de cunoștințe privind condițiile pentru realizarea schimbărilor sistemice, inclusiv cu privire la modul de identificare, măsurare și evaluare a efectelor, printre altele, ale punctelor critice, ale circuitelor de feedback, ale efectelor de dependență, ale interdependențelor și ale barierelor în calea schimbării fundamentale a sistemelor socioeconomice și de mediu, precum și cu privire la modul în care se poate trece de la o strategie compartimentată și sectorială la o abordare sistemică a coerenței politicilor, precum și la modul în care se poate preveni sau atenua orice impact social, economic și de mediu negativ;

Amendamentul 69

Propunere de decizie

Articolul 3 – alineatul 1 – litera fc (nouă)

Textul propus de Comisie Amendamentul (fc) eliminarea lacunelor din seturile de indicatori relevanți privind, printre altele, schimbările sistemice, limitele planetare, amprenta de mediu a Uniunii, inclusiv în ceea ce privește sistemele de producție și consum, guvernanța, finanțarea durabilă și inegalitățile, optimizarea acestor seturi de indicatori și garantarea faptului că ele sunt comparabile la toate nivelurile de elaborare a politicilor;

Amendamentul 70

Propunere de decizie

Articolul 3 – alineatul 1 – litera fd (nouă)

Textul propus de Comisie Amendamentul (fd) asigurarea participării depline a autorităților locale și regionale și a colaborării cu acestea în toate dimensiunile elaborării politicilor de mediu, printr-o abordare bazată pe colaborare și pe implicarea mai multor niveluri și garantarea unor resurse adecvate pentru comunitățile locale și regionale în vederea punerii în aplicare pe teren;

Amendamentul 71

Propunere de decizie

Articolul 3 – alineatul 1 – litera fe (nouă)

Textul propus de Comisie Amendamentul (fe) consolidarea cooperării dintre toate instituțiile Uniunii în domeniul politicii în materie de climă și mediu, inclusiv dintre Comisie și Comitetul Regiunilor, în cadrul Platformei tehnice pentru cooperare în domeniul mediului, și explorarea modului în care se pot îmbunătăți dialogul și schimbul de informații;

Amendamentul 72

Propunere de decizie

Articolul 3 – alineatul 1 – litera ff (nouă)

Textul propus de Comisie Amendamentul (ff) respectarea deplină și asigurarea aplicării principiului precauției, precum și a principiului acțiunii preventive, al remedierii cu prioritate la sursă a daunelor aduse mediului și al principiului „poluatorul plătește”, în conformitate cu articolul 191 din Tratatul privind funcționarea Uniunii Europene;

Amendamentul 73

Propunere de decizie

Articolul 3 – alineatul 1 – litera fg (nouă)

Textul propus de Comisie Amendamentul (fg) abordarea degradării terenurilor și stabilirea unui cadru juridic la nivelul Uniunii pentru protecția și utilizarea durabilă a solului, care să includă indicatori armonizați și o metodologie de monitorizare și raportare;

Amendamentul 74

Propunere de decizie

Articolul 3 – alineatul 1 – litera fh (nouă)

Textul propus de Comisie Amendamentul (fh) transformarea sistemului alimentar, inclusiv prin intermediul politicii agricole comune, pentru a-l alinia la obiectivele prioritare ale PAM 8, astfel încât acesta să contribuie, printre altele, la protejarea și refacerea biodiversității în interiorul și în afara Uniunii, să reducă la minimum factorii de producție bazați pe substanțe chimice, antibiotice și combustibili fosili și să garanteze un nivel ridicat de bunăstare a animalelor, asigurând totodată o tranziție echitabilă pentru părțile interesate afectate;

Amendamentul 75

Propunere de decizie

Articolul 3 – alineatul 1 – litera fi (nouă)

Textul propus de Comisie Amendamentul (fi) promovarea eliminării treptate, la nivel mondial, a pesticidelor a căror utilizare nu este autorizată în Uniune și angajamentul de a se asigura că pesticidele care sunt interzise în Uniune nu sunt exportate în afara Uniunii pentru a garanta condiții de concurență echitabile și coerența între politicile interne și externe ale Uniunii;

Amendamentul 76

Propunere de decizie

Articolul 3 – alineatul 1 – litera fj (nouă)

Textul propus de Comisie Amendamentul (fj) înlocuirea rapidă a substanțelor care prezintă motive de îngrijorare deosebită și a altor substanțe chimice periculoase, inclusiv a perturbatorilor endocrini, substanțelor chimice foarte persistente, neurotoxice și imunotoxice, precum și abordarea efectelor combinate ale substanțelor chimice, ale substanțelor în nanoforme și ale expunerii la substanțe chimice periculoase conținute de produse, evaluarea impactului acestora asupra sănătății și mediului, inclusiv asupra climei și biodiversității, promovând în același timp utilizarea și accesibilitatea pe scară mai largă a alternativelor sigure și intensificând și coordonând eforturile de promovare a dezvoltării și validării alternativelor la testarea pe animale;

Amendamentul 77

Propunere de decizie

Articolul 3 – alineatul 1 – litera g

Textul propus de Comisie Amendamentul (g) valorificarea potențialului tehnologiilor digitale și de date pentru a sprijini politica de mediu, reducând în același timp la minimum amprenta de mediu a acestora ; (g) valorificarea potențialului tehnologiilor digitale și de date pentru a sprijini politica de mediu, inclusiv prin furnizarea de date și informații în timp real cu privire la starea ecosistemelor, intensificând, în același timp , eforturile de reducere la minimum a amprentei de mediu a acestor tehnologii și asigurând transparența și accesibilitatea publică a datelor și a informațiilor ;

Amendamentul 78

Propunere de decizie

Articolul 3 – alineatul 1 – litera ga (nouă)

Textul propus de Comisie Amendamentul (ga) recunoașterea globală a interconexiunilor dintre sănătatea umană, sănătatea animalelor și mediu prin integrarea deplină a abordării „O singură sănătate” în procesul de elaborare a politicilor;

Amendamentul 79

Propunere de decizie

Articolul 3 – alineatul 1 – litera g b (nouă)

Textul propus de Comisie Amendamentul (gb) recunoașterea dreptului la un mediu sănătos în Carta drepturilor fundamentale a Uniunii Europene și promovarea unui drept similar la nivel internațional;

Amendamentul 80

Propunere de decizie

Articolul 3 – alineatul 1 – litera h

Textul propus de Comisie Amendamentul (h) utilizarea completă a soluțiilor bazate pe natură și a inovării sociale; (h) utilizarea completă a abordărilor ecosistemice și a infrastructurii verzi, inclusiv a soluțiilor bazate pe natură (SBN), asigurând, în același timp:

Amendamentul 81

Propunere de decizie

Articolul 3 – alineatul 1 – litera h – liniuța 1 (nouă)

Textul propus de Comisie Amendamentul — maximizarea conectivității dintre ecosisteme și a beneficiilor refacerii ecosistemelor și valorificarea sinergiilor dintre conservarea biodiversității, pe de o parte, și atenuarea schimbărilor climatice și adaptarea la acestea, pe de altă parte;

Amendamentul 82

Propunere de decizie

Articolul 3 – alineatul 1 – litera h – liniuța 2 (nouă)

Textul propus de Comisie Amendamentul — faptul că punerea lor în aplicare îmbunătățește serviciile și funcțiile ecosistemice, nu compromite biodiversitatea și integritatea ecosistemelor, nu înlocuiește și nu subminează măsurile luate pentru a proteja biodiversitatea sau pentru a reduce rapid emisiile de gaze cu efect de seră în cadrul Uniunii, respectă principiul precauției, are beneficii conexe clare pentru societate și asigură o implicare deplină a populațiilor indigene și a comunităților locale afectate, precum și obținerea consimțământului deplin al acestora;

Amendamentul 83

Propunere de decizie

Articolul 3 – alineatul 1 – litera h – liniuța 3 (nouă)

Textul propus de Comisie Amendamentul — dezvoltarea în continuare a metodelor de monitorizare, a instrumentelor de evaluare și a indicatorilor măsurabili pentru SBN, precum și elaborarea unei liste de activități excluse;

Amendamentul 84

Propunere de decizie

Articolul 3 – alineatul 1 – litera h – liniuța 4 (nouă)

Textul propus de Comisie Amendamentul — faptul că, în cazul în care SBN sunt finanțate prin mecanisme de compensare a biodiversității, aceste mecanisme sunt puse în aplicare, monitorizate, evaluate și executate în mod corespunzător și țin seama pe deplin de efectele directe, indirecte și cumulative, la nivel geografic și în timp, respectând totodată cu strictețe o ierarhie de atenuare care să garanteze că, printre altele, măsurile de compensare a biodiversității pot fi utilizate numai ca soluție de ultimă instanță;

Amendamentul 85

Propunere de decizie

Articolul 3 – alineatul 1 – litera h – liniuța 5 (nouă)

Textul propus de Comisie Amendamentul — faptul că, în cazul în care sunt utilizate mecanisme de compensare a biodiversității pentru finanțarea SBN, informațiile cu privire la aceste mecanisme sunt puse la dispoziția publicului online;

Amendamentul 86

Propunere de decizie

Articolul 3 – alineatul 1 – litera h – liniuța 6 (nouă)

Textul propus de Comisie Amendamentul — faptul că se valorifică pe deplin potențialul inovării sociale și al acțiunilor plasate sub responsabilitatea comunităților pentru a permite persoanelor, comunităților și IMM-urilor să ia măsuri în vederea realizării obiectivelor prioritare ale PAM 8;

Amendamentul 87

Propunere de decizie

Articolul 3 – alineatul 1 – litera i

Textul propus de Comisie Amendamentul (i) aplicarea în mod eficace a unor standarde înalte de transparență, participare publică și acces la justiție în conformitate cu Convenția privind accesul la informație, participarea publicului la luarea deciziei și accesul la justiție în probleme de mediu (Convenția de la Aarhus) (35); (i) aplicarea în mod eficace a unor standarde înalte de transparență, participare publică și acces la justiție în conformitate cu Convenția privind accesul la informație, participarea publicului la luarea deciziei și accesul la justiție în probleme de mediu (Convenția de la Aarhus) (35) , atât la nivelul Uniunii, cât și la nivelul statelor membre ;

Amendamentul 88

Propunere de decizie

Articolul 3 – alineatul 1 – litera j a (nouă)

Textul propus de Comisie Amendamentul (ja) promovarea la nivelul Uniunii, precum și la nivel național, regional și local a activităților de comunicare, care sunt menite să sensibilizeze opinia publică cu privire la importanța obiectivelor prioritare ale PAM 8 și să faciliteze dezbaterea la toate nivelurile de guvernanță și ale societății;

Amendamentul 89

Propunere de decizie

Articolul 3 – alineatul 1 – litera j b (nouă)

Textul propus de Comisie Amendamentul (jb) reducerea semnificativă a amprentei Uniunii asupra materiilor prime și în ceea ce privește consumul, pentru a o aduce în limitele planetare cât mai curând posibil, inclusiv prin introducerea unor obiective obligatorii la nivelul Uniunii pentru reducerea semnificativă a amprentei Uniunii asupra materiilor prima și în ceea ce privește consumul, precum și prin introducerea unor obiective obligatorii pe termen mediu și lung pentru reducerea utilizării materiilor prime principale;

Amendamentul 90

Propunere de decizie

Articolul 3 – alineatul 1 – litera k – liniuța 1

Textul propus de Comisie Amendamentul — colaborarea cu țările partenere în cadrul măsurilor în materie de mediu și climă, încurajarea și sprijinirea acestora să adopte și să pună în aplicare norme în aceste domenii care să fie la fel de ambițioase ca acelea ale Uniunii și asigurarea faptului că toate produsele introduse pe piața Uniunii respectă complet cerințele relevante ale Uniunii în conformitate cu angajamentele internaționale ale acesteia; — colaborarea cu țările terțe în cadrul măsurilor în materie de mediu și climă, încurajarea și sprijinirea acestora să adopte și să pună în aplicare norme în aceste domenii care să fie cel puțin la fel de ambițioase ca acelea ale Uniunii și asigurarea faptului că toate produsele introduse pe piața Uniunii sau exportate din Uniune respectă complet cerințele relevante ale Uniunii în conformitate cu angajamentele internaționale ale acesteia;

Amendamentul 91

Propunere de decizie

Articolul 3 – alineatul 1 – litera k – liniuța 1 a (nouă)

Textul propus de Comisie Amendamentul — promovarea guvernanței corporative sustenabile și stabilirea unor cerințe obligatorii privind diligența necesară la nivelul Uniunii, precum și luarea în considerare a acestor cerințe în desfășurarea politicii comerciale a Uniunii, inclusiv în ceea ce privește ratificarea acordurilor comerciale și de investiții;

Amendamentul 92

Propunere de decizie

Articolul 3 – alineatul 1 – litera k – liniuța 2

Textul propus de Comisie Amendamentul — consolidarea cooperării cu guvernele, întreprinderile și societatea civilă din țări terțe și organizațiile internaționale pentru a forma parteneriate și alianțe pentru protejarea mediului și promovarea cooperării în materie de mediu în G7 și G20 ; — consolidarea cooperării cu guvernele, întreprinderile , partenerii sociali și societatea civilă din țări terțe și organizațiile internaționale pentru a forma parteneriate și alianțe pentru protejarea mediului și promovarea cooperării în materie de mediu;

Amendamentul 93

Propunere de decizie

Articolul 3 – alineatul 1 – litera k – liniuța 3

Textul propus de Comisie Amendamentul — consolidare punerii în aplicare a Acordului de la Paris, a Convenției privind diversitatea biologică și a altor acorduri multilaterale de mediu de către Uniune și partenerii săi , inclusiv prin sporirea transparenței și responsabilității privind progresele înregistrate în privința angajamentelor luate în cadrul acestor acorduri; — asumarea unui rol de lider în cadrul forurilor internaționale prin mijloace cum sunt, printre altele, realizarea de către Uniune a ODD, precum și a obiectivelor prevăzute în Acordul de la Paris, Convenția privind diversitatea biologică și alte acorduri multilaterale de mediu și prin sprijinirea țărilor terțe să realizeze, la rândul lor, acest lucru , inclusiv prin sporirea transparenței și responsabilității privind progresele înregistrate în privința angajamentelor luate în cadrul acestor acorduri;

Amendamentul 94

Propunere de decizie

Articolul 3 – alineatul 1 – litera k – liniuța 5

Textul propus de Comisie Amendamentul — asigurarea faptului că asistența financiară acordată de către Uniune și statele membre țărilor terțe promovează Agenda 2030 a Organizației Națiunilor Unite. — asigurarea faptului că asistența financiară acordată de către Uniune și statele membre țărilor terțe promovează Agenda 2030 a Organizației Națiunilor Unite , Acordul de la Paris și cadrul mondial post-2020 al Convenției privind diversitatea biologică a ONU, fiind totodată în conformitate cu obiectivele prioritare ale PAM 8 .

Amendamentul 95

Propunere de decizie

Articolul 3 – alineatul 1 a (nou)

Textul propus de Comisie Amendamentul 1a. Pentru a crea condițiile favorabile prevăzute la alineatul (1), Comisia întreprinde următoarele acțiuni: (a) îmbunătățește și extinde, până la 30 iunie 2022, și actualizează ulterior baza sa de date publică existentă privind deciziile de constatare a neîndeplinirii obligațiilor, astfel încât să existe un mecanism clar, ușor de înțeles și accesibil de urmărire a măsurilor luate de statele membre și de Comisie în legătură cu toate procedurile de constatare a neîndeplinirii obligațiilor în domeniul mediului și al climei; (b) evaluează periodic coerența măsurilor și politicilor Uniunii cu obiectivele prioritare prevăzute la articolul 2 alineatele (1) și (2) și realizează astfel de evaluări pentru măsurile și politicile existente ale Uniunii, precum și pentru propunerile de astfel de măsuri și politici; în cazul în care se identifică neconcordanțe, propunerea de măsură sau de politică este adusă în conformitate cu aceste obiective prioritare înainte de publicare sau, în cazul măsurilor și politicilor existente ale Uniunii, sunt propuse măsurile de remediere necesare; (c) dezvoltă instrumente de evaluare a impactului pe termen lung al măsurilor și politicilor propuse și existente asupra mediului și a climei, evaluând inclusiv efectele cumulative, precum și instrumente de evaluare a impactului posibil al acestora asupra inegalităților sociale, inclusiv a inegalității de gen, și a costului inacțiunii; (d) în termen de opt săptămâni de la încheierea unei consultări publice, prezintă sistematic un feedback detaliat privind răspunsurile la consultarea părților interesate, făcând distincție între contribuțiile diferitelor tipuri de părți interesate; (e) publică evaluările impactului imediat după finalizarea acestora, inclusiv toate informațiile utilizate pentru fundamentarea concluziilor lor; (f) elaborează un indicator pentru a evalua discrepanța dintre structura bugetului statelor membre și un scenariu aliniat la Acordul de la Paris pentru fiecare dintre bugetele lor naționale, făcând astfel posibilă formularea unor recomandări adresate statelor membre cu privire la investițiile în domeniul climei necesare pentru ca acestea să atingă și să își mențină traiectoria care le va permite să îndeplinească obiectivele Acordului de la Paris și obiectivele prioritare aferente ale PAM 8; (g) prezintă, până la 30 iunie 2022, un raport în care identifică interconexiunile dintre diferitele seturi de indicatori, cadre de monitorizare și procese utilizate la nivelul Uniunii care măsoară progresele sociale, economice și de mediu și care evidențiază cum pot fi raționalizate cadrele, indicatorii și procesele respective; pe această bază, Comisia, în consultare cu Parlamentul European și cu Consiliul, elaborează, până la 30 iunie 2023, un set cuprinzător de indicatori „care nu se rezumă la PIB”, pentru a ghida și fundamenta politicile viitoare, fără a aduce atingere semestrului european;

Amendamentul 96

Propunere de decizie

Articolul 3 – alineatul 1 b (nou)

Textul propus de Comisie Amendamentul 1b. Pentru a crea condițiile favorabile prevăzute la alineatul (1) litera (ea), Comisia analizează, până în decembrie 2022 și pe baza activităților aflate în curs de desfășurare, care sunt subvențiile dăunătoare pentru mediu și, în același timp, elaborează materiale orientative pentru a identifica astfel de subvenții la nivelul Uniunii și la nivel național, regional și local, precum și posibile modalități de eliminare treptată a acestora. Statele membre colectează anual informații privind existența subvențiilor la nivel național, regional și local, precum și privind măsurile pe care le adoptă pentru a elimina aceste subvenții. Statele membre transmit aceste informații în fiecare an Comisiei. Comisia compilează informațiile primite și elaborează pe baza lor un raport, care conține secțiuni dedicate fiecărui stat membru în parte, acest raport urmând a fi publicat în termen de maximum 6 luni de la sfârșitul anului de referință, primul an de referință fiind 2023. Comisia prezintă anual raportul respectiv Parlamentului European.

Amendamentul 97

Propunere de decizie

Articolul 3 – alineatul 2

Textul propus de Comisie Amendamentul 2. Îndeplinirea obiectivelor prioritare ale PAM 8 va necesita mobilizarea unui sprijin amplu prin implicarea cetățenilor, a partenerilor sociali și a altor părți interesate și prin încurajarea cooperării în dezvoltarea și punerea în aplicare a strategiilor, politicilor sau legislației aferente PAM 8 în rândul autorităților naționale, regionale și locale, în zonele urbane și rurale. 2. Autoritățile publice de la toate nivelurile cooperează cu întreprinderile – în special IMM-urile – și cu partenerii sociali, societatea civilă, cetățenii, comunitățile și alte părți interesate la punerea în aplicare a PAM 8. Îndeplinirea obiectivelor prioritare ale PAM 8 va necesita mobilizarea unui sprijin amplu prin implicarea cetățenilor, a partenerilor sociali și a altor părți interesate și prin încurajarea cooperării în dezvoltarea și punerea în aplicare a strategiilor, politicilor sau legislației aferente PAM 8 în rândul autorităților naționale, regionale și locale, în zonele urbane și rurale și în regiunile ultraperiferice .

Amendamentul 98

Propunere de decizie

Articolul 3 – alineatul 2 a (nou)

Textul propus de Comisie Amendamentul 2a. Instituțiile competente ale Uniunii și statele membre au răspunderea de a adopta măsuri adecvate în vederea îndeplinirii obiectivelor prioritare prevăzute la articolul 2 alineatele (1) și (2). În conformitate cu articolul 5 din Tratatul privind Uniunea Europeană, măsurile sunt luate ținând seama în mod corespunzător de principiul atribuirii și de principiile subsidiarității și proporționalității.

Amendamentul 99

Propunere de decizie

Articolul 4 – titlu

Textul propus de Comisie Amendamentul Cadrul de monitorizare Indicatori, cadru de monitorizare și guvernanță

Amendamentul 100

Propunere de decizie

Articolul 4 – alineatul 1

Textul propus de Comisie Amendamentul 1. Comisia, cu sprijinul Agenției Europene de Mediu și a Agenției Europene pentru Produse Chimice, va evalua și va raporta periodic cu privire la progresele înregistrate de Uniune și de statele membre în atingerea obiectivelor prioritare prevăzute la articolul 2, luând în considerare condițiile favorabile prevăzute la articolul 3. 1. Comisia, cu sprijinul Agenției Europene de Mediu și al Agenției Europene pentru Produse Chimice, dar fără a aduce atingere independenței acestora, va monitoriza, va evalua și va raporta anual cu privire la progresele înregistrate de Uniune și de statele membre în atingerea obiectivelor prioritare prevăzute la articolul 2, luând în considerare condițiile favorabile și acțiunile prevăzute la articolul 3 , precum și obiectivul general de realizare a unei schimbări sistemice. Comisia se asigură că informațiile rezultate în urma respectivelor activități de monitorizare, evaluare și raportare sunt puse la dispoziția publicului și ușor accesibile, asigurând astfel monitorizarea eficace a progreselor înregistrate.

Amendamentul 101

Propunere de decizie

Articolul 4 – alineatul 1 a (nou)

Textul propus de Comisie Amendamentul 1a. În urma unui proces de consultare cu toate părțile interesate relevante, Comisia prezintă, până la 31 decembrie 2021, un cadru simplificat, sub forma unui tablou de bord unic, care va include indicatorii principali aferenți, pentru monitorizarea și urmărirea progreselor realizate în vederea atingerii obiectivelor prioritare prevăzute la articolul 2 alineatele (1) și (2), pe baza cadrelor de monitorizare și a proceselor existente.

Amendamentul 102

Propunere de decizie

Articolul 4 – alineatul 1 b (nou)

Textul propus de Comisie Amendamentul 1b. Evaluarea menționată la alineatul (1) include informații cu privire la: — progresele înregistrate în direcția realizării schimbării sistemice necesare pentru a atinge obiectivele prioritare prevăzute la articolul 2 alineatele (1) și (2), de îndată ce cadrul de monitorizare permite acest lucru; — distanța față de țintele stabilite pentru atingerea obiectivelor prioritare prevăzute la articolul 2 alineatele (1) și (2); — finanțarea ce contribuie la realizarea obiectivelor prioritare prevăzute la articolul 2 alineatele (1) și (2), care va fi urmărită prin intermediul unei metodologii solide, transparente și cuprinzătoare; — mijloacele de punere în aplicare care au fost utilizate la nivelul Uniunii și la nivel național pentru a asigura îndeplinirea obiectivelor prioritare, precum și gradul de adecvare al acestor mijloace; precum și — recomandări și orientări pentru abordarea eventualelor incoerențe.

Amendamentul 103

Propunere de decizie

Articolul 4 – alineatul 2

Textul propus de Comisie Amendamentul 2. Evaluarea menționată la alineatul (1) va reflecta cele mai recente evoluții privind disponibilitatea și relevanța datelor și indicatorilor, pe baza datelor disponibile din statele membre și de la nivelul Uniunii, în special cele utilizate de Agenția Europeană de Mediu și de Sistemul Statistic European. Această evaluare nu va aduce atingere cadrelor existente de monitorizare, raportare și guvernanță și nici exercițiilor referitoare la politica în materie de mediu și climă. 2. Evaluarea menționată la alineatul (1) va reflecta cele mai recente evoluții privind disponibilitatea și relevanța datelor și indicatorilor, pe baza datelor disponibile din statele membre , inclusiv a datelor disponibile la nivel regional și local și la nivelul Uniunii, în special cele utilizate de Agenția Europeană de Mediu și de Sistemul Statistic European , în vederea reducerii la minimum a poverii administrative . Această evaluare are drept fundament și este coerentă cu cadrele existente de monitorizare, raportare și guvernanță și cu exercițiile referitoare la politica în materie de mediu și climă și nu aduce atingere acestor cadre și exerciții și, totodată, se bazează pe o metodologie solidă care permite măsurarea progreselor .

Amendamentul 104

Propunere de decizie

Articolul 4 – alineatul 2 a (nou)

Textul propus de Comisie Amendamentul 2a. Parlamentul European, Consiliul și Comisia poartă anual discuții despre evaluarea menționată la alineatul (1) și identifică, în cadrul programării anuale a Uniunii, măsuri și acțiuni legislative și nelegislative suplimentare dacă progresele înregistrate în atingerea obiectivelor prioritare sunt considerate insuficiente sau pentru a depăși obstacolele identificate.

Amendamentul 105

Propunere de decizie

Articolul 4 – alineatul 3 – partea introductivă

Textul propus de Comisie Amendamentul 3. Agenția Europeană de Mediu și Agenția Europeană pentru Produse Chimice vor sprijini Comisia în îmbunătățirea disponibilității și relevanței datelor și cunoștințelor, în special prin îndeplinirea următoarelor acțiuni: 3. Agenția Europeană de Mediu și Agenția Europeană pentru Produse Chimice vor sprijini Comisia în îmbunătățirea disponibilității și relevanței datelor , indicatorilor și cunoștințelor, în special prin îndeplinirea următoarelor acțiuni:

Amendamentul 106

Propunere de decizie

Articolul 4 – alineatul 3 – litera a

Textul propus de Comisie Amendamentul (a) strângerea, prelucrarea și raportarea probelor și datelor cu instrumente digitale moderne; (a) strângerea, prelucrarea și raportarea probelor și datelor cu instrumente digitale moderne , îmbunătățind totodată metodologiile pentru colectarea și tratarea datelor și pentru dezvoltarea unor indicatori armonizați ;

Amendamentul 107

Propunere de decizie

Articolul 4 – alineatul 3 – litera a a (nouă)

Textul propus de Comisie Amendamentul (aa) consolidarea și sprijinirea cercetării fundamentale, a cartografierii și a monitorizării;

Amendamentul 108

Propunere de decizie

Articolul 4 – alineatul 3 – litera b

Textul propus de Comisie Amendamentul (b) desfășurarea de activități pentru eliminarea lacunelor relevante în monitorizare; (b) evaluarea resurselor necesare și desfășurarea de activități pentru eliminarea lacunelor relevante în monitorizare , inclusiv în legătură cu posibilitatea de măsurare a schimbării sistemice ;

Amendamentul 109

Propunere de decizie

Articolul 4 – alineatul 3 – litera c

Textul propus de Comisie Amendamentul (c) transmiterea unor analize sistemice relevante din punctul de vedere al politicilor și contribuția la punerea în aplicare a obiectivelor de politică la nivelul Uniunii și la nivel național; (c) transmiterea unor analize sistemice relevante din punctul de vedere al politicilor și contribuția la punerea în aplicare a obiectivelor de politică la nivelul Uniunii și la nivel național , inclusiv prin propunerea de recomandări pentru a maximiza progresele în direcția realizării obiectivelor ;

Amendamentul 110

Propunere de decizie

Articolul 4 – alineatul 3 – litera c a (nouă)

Textul propus de Comisie Amendamentul (ca) elaborarea de instrumente cum sunt instrumentele de previziune, care pot furniza, de asemenea, informații privind „distanța până la obiectiv”;

Amendamentul 111

Propunere de decizie

Articolul 4 – alineatul 3 – litera d

Textul propus de Comisie Amendamentul (d) integrarea datelor privind impactul asupra mediului, impactul social și economic și exploatarea deplină a altor date disponibile, cum ar fi cele furnizate de Copernicus; (d) integrarea datelor privind impactul asupra mediului, a sănătății, impactul social și economic și exploatarea deplină a altor date disponibile, cum ar fi cele furnizate de Copernicus;

Amendamentul 112

Propunere de decizie

Articolul 4 – alineatul 3 – litera d a (nouă)

Textul propus de Comisie Amendamentul (da) eliminarea lacunelor majore în materie de cunoștințe cu privire la punctele critice ecologice;

Amendamentul 113

Propunere de decizie

Articolul 4 – alineatul 3 – litera d b (nouă)

Textul propus de Comisie Amendamentul (db) dezvoltarea de modele pentru evaluarea și anticiparea impactului preconizat al politicilor legate de mediu și climă asupra generațiilor viitoare;

Amendamentul 114

Propunere de decizie

Articolul 4 – alineatul 3 – litera e

Textul propus de Comisie Amendamentul (e) îmbunătățirea în continuare a accesului la date prin programele Uniunii; (e) îmbunătățirea în continuare a disponibilității, a interoperabilității și a accesibilității datelor prin programele Uniunii;

Amendamentul 115

Propunere de decizie

Articolul 4 – alineatul 3 – litera g

Textul propus de Comisie Amendamentul (g) sprijinirea societății civile, autorităților publice, cetățenilor , partenerilor sociali și sectorului privat în vederea identificării riscurilor climatice și de mediu, a luării de măsuri de prevenire și atenuare a acestor riscuri , precum și adaptarea la acestea și promovarea implicării celor de mai sus în eliminarea lacunelor de cunoștințe. (g) sprijinirea societății civile, a autorităților publice de la nivel național , regional și local, a persoanelor fizice și a comunităților , a partenerilor sociali și a sectorului privat în vederea identificării riscurilor climatice și de mediu, a evaluării impactului acestora și a luării de măsuri de prevenire și atenuare a riscurilor respective , precum și de adaptare la acestea și promovarea implicării celor de mai sus în eliminarea lacun